U Melbourneu, i Ančić u drugom kolu (20/1/04) - 2004-01-20
Nakon pobjede nad Raemonom Sluiterom, Marija Ančića čeka Alex Corretja
Na prvom ovogodišnjem Grand Slam turniru, Australia Open, i danas su igrani mečevi prvog kola, no, trojica hrvatskih tenisača već su osigurali nastup u drugom kolu. Uz Ivana Ljubičića i Ivu Karlovića, u drugom kolu ćemo vidjeti i Marija Ančića, koji je pobijedio Nizozemca Raemona Sluitera u pet setova. Njegov je slijedeći protivnik Španjolac Alex Corretja. Roko Karanušić je izgubio od Australca Waynea Arthursa, a Karolinu Šprem je eliminirala 23-ća nositeljica Ruskinja Lina Krasnorutskaja. Pobjednički se tenisu vratila Venus Williams, koja je, u prvom meču od poraza u finalu Wimbledona, u srpnju, danas pobijedila Ashley Harkleroad u dva glatka seta. Pobjedu je odnijela i Kim Clijsters protiv Njemice Martine Weingartner. S druge strane, Greg Rusedski, koji se nadao da će dobrom igrom ostaviti bolji dojam nego pozitivnim testiranjem na nandrolon, nije pokazao svoje najbolje u meču protiv Alberta Coste, koji je pripao Španjolcu pobjedom u tri seta. Juan Carlos Ferrero je eliminirao svog sunarodnjaka Albera Montanesa u tri seta u kojima je prepustio protivniku samo dva gema. Roger Federer je odnio pobjedu protiv mladog Amerikanca u usponu Alexa Bogomoleva, dok je peti igrač svijeta Guillermo Coria podlegao pred reketom 76-rangiranog Cyrila Saulniera. Lleyton Hewit se plasirao u drugo kolo nakon što se njegov protivnik Cecil Mamiit ozlijedio na terenu na pri vodstvu Hewitta od 6-2, 6-4, te odustao od daljnje igre.